2022.06.30.

POROSZLÓ KözségI Önkormányzat KÉPVISELŐTESTÜLETE

Sajtóközlemény

**Megújult a poroszlói szabadstrand**

A Poroszlói Szabadstrand fejlesztése elsősorban a szolgáltatások további bővülését eredményezi. Fejlesztésre került az akadálymentes megközelítés és a szolgáltatások, kapcsolódtunk a vízi- és kerékpáros jármódokhoz, környezetbarát és energiatakarékos újításokat vezettünk be. Újabb eszközöket szereztünk be: mobil (stég, kordon- és beléptetőrendszer), valamint fix építményeket építettünk (bejárat fejlesztése, vizesblokk felújítása). Emellett marketing feladatokkal egészítettük ki a projektet.

A projekt **rövidtávú célja**, hogy egyrészt a helyi strand nagyobb népszerűségnek örvendjen, emelkedjen a látogatószám, amely aztán hosszabb távon hozzájárulhat Poroszló település népszerűsítéséhez, valamint a többi helyi vállalkozó jövedelmét is gyarapíthatja. Ez történhet akár a helyi büfék és éttermek forgalom növekedésével, a helyi szálláshelyeken töltött vendégéjszakák növekedésével, vagy csak a helyi élelmiszerboltok, dohányboltok forgalmának növekedésével.

A projekt **hosszútávú célja**, hogy Poroszló továbbra is a Tisza-tó egyik legdinamikusabban fejlődő települése legyen. Ezáltal a településen az idegenforgalmi szektorban ténykedő vállalkozások és szervezetek fejlődésén túl a helyi lakosok számára is kedvező alapokat teremt. Emelkednek az ingatlan- és telek árak, fejlődik a település infrastruktúra hálózata, növekszik a köz- és magánvagyon értéke, újabb – korábban hiányszolgáltatások jelenhetnek meg a településen. Megáll a népességcsökkenés.

**Projekt keretében megvalósult tevékenységek:**

1., A Szabadstrand bejáratánál új bejárati kapu épült (a környezethez illő, figyelemfelhívó kivitelben), teherautók bejárásához történő megfelelő széleséggel (4 m) és magassággal (5 m).

2., Akadálymentesített parkolóhely kialakítása a legtöbb igénybe vehető szolgáltatáshoz közeli, központi elhelyezéssel.

3., Elektromos autók töltésére szolgáló parkolóhely kialakítása és 2 állásos elektromos töltőoszlop kihelyezése.

4., Napelemes kerékpártöltő telepítése és parkolóhely kialakítása.

5., Kerékpár szervízoszlop telepítése és szervíztér kialakítása.

6., Akadálymentes wc átalakítása meglévő épületben (bejárati ajtó csere (zárral, behúzóval), kapaszkodó korlátok felszerelése, wc csésze csere, vészcsengő, vészvilágítás és visszajelző beszerelése.

7., Infokommunikációs akadálymentesítés.

8., Mozgáskorlátozottak számára kialakított öltöző, 15 cm vasaltbeton aljzatra szerelt, fa szerkezetű épület kialakítása.

9., Mozgáskorlátozottak közlekedését segítő rámpák bővítése a vízbejutás elősegítése érdekében.

10., Kordon (200 m) és beléptetőkapu telepítése (mobil szerelhető kivitelben).

11., Mobil úszóstég telepítése.

12., Kerékpártároló létesítése (30 férőhelyes).

13., Parkosítás (virágosítás és fatelepítés).

14., Új táblák telepítése (irány- és tájékoztatótáblák).

15., Eszközbeszerzés kézi hajtásúak (3 db SUP, 3 db kajak, 3 db kenu).

16., Marketingfeladatok elvégzése (POROSZLÓ felirat készítése 1 méteres betűkből és azok telepítése, 1 db rádióhirdetés (1 hónapos, napi 5 alkalom) Rádió1 felületen, 2 db útbaigazító tábla a 33-s főút mellett).

17., Projektfeladatok (műszaki ellenőrzés, akadálymentes szakértői feladatok elvégzése, projekt előkészítése és összeállítás, tanulmányírás).

18., Kötelező nyilvánosság feladatok (projekttábla kihelyezése, sajtóközlemény, fotódokumentáció készítése) elvégzése.

Poroszló Községi Önkormányzat Képviselőtestülete a Kisfaludy 2030 pályázat keretén belül 30.000.000 Ft, támogatást nyert el Európai Uniós forrásból erre a célra.